《澎湖文石歌》
明代·钱琦

茫茫元气虚空鼓，长皮汗漫蛟鼍舞。忽然蓬莱失左股，幻结澎湖拥仙府。

秀灵磅礴孕扶舆，沧桑阅历成今古。遂有宝气磨青苍，知是奎星堕沙渚。

雷电追取敕神丁，冰雪雕锼运鬼斧。合则成璧分如圭，员或应规方就矩。

藓斑隐跃渍璘璘，螺文屈曲旋楚楚。或如端溪鸲鹆眼，或如炎州翡翠羽。

苍然古色露精坚，秀绝清姿工媚妩。几案有时烟云供，光怪犹作蛟龙吐。

底用珊瑚采铁网，那复夜光誇悬圃。我来海外搜奇材，谁料眼中尽尘土。

尘土尘土何足数，此石莫共匣剑处。惟恐神物不自主，夜半飞腾作风雨。

作者简介：（1469—1549）浙江海盐人。字公良，号东畬。正德三年进士，知盱眙县。力御农民军。邑赖以全。升临江知府，调思南。请老归。有《钱子测语》、《东畬集》、《祷雨录》等。